शीतलहर की चपेट में जिला सामान्य से 4 डिग्री गिरा पारा
महीने के अंतिम पखवाड़े में मौैसम के करवट बदलने और बादल छंटते ही जिले में शीतलहरी चालू हो गई है। शनिवार को पारा सामान्य 30 डिग्री सेल्सियस से 4 डिग्री से गिरकर 26 पर आ गया। इससे दिन में भी ठिठुरन बढ़ गई है। शीतलहर चलने के साथ सुबह धुंध छाए रहने से यातायात व्यवस्था भी प्रभावित हो रहा है।
आठ दिन पहले राज्य के ऊपरी हिस्से में बने चक्रवात की वजह से बादल छाए हुए थे। पिछले दो दिनों से चक्रवात के हटते ही मौसम खुलने से जिले में शीतलहर चलने लगी है। उत्तर दिशा की ओर से आने वाली हवाओं के कारण मौसम में ठंडक है। मौसम वैज्ञानिकों ने अभी कुछ दिनों तक मौसम ऐसे ही रहने का अनुमान है। ठंड के कारण स्कूलों में शीतकालीन छुट्टी घोषित कर दी गई है। शहर समेत जिलेभर में यही हालात बना हुआ है। नगर के साथ -साथ ग्रामीण क्षेत्रों में अंगीठी का लोग सहारा लेते देखे जा सकते हैं। लोगों को अब दिनभर सर्दी का अहसास होने लगा है। शनिवार को महासमुंद का अधिकतम तापमान 23.1 डिग्री और न्यूनतम 11.3 डिग्री सेल्सियस रहा। आने वाले दिनों में भी तापमान में गिरावट आने की संभावना है।
शाम ढलते ही आवाजाही हुई कम
शाम ढलते ही शहर के मुख्य मार्गों पर लोगों की आवाजाही कम हो गई है। कोहरे का असर ट्रेनों पर भी पड़ रहा है। रायपुर, दिल्ली की ओर से आनी वाली ट्रेनों में खासा असर है। समता एक्सप्रेस, विशाखापट्नम-निजामुद्दीन एक्सप्रेस निर्धारित समय से पौन घंटे विलंब से स्टेशन पहुंची। इसी तरह सड़कों पर कोहरा छाए रहने से आवाजाही भी अवरूद्ध रही।
bho_Deva hin_Deva hin_Deva hin_Deva hin_Deva